विद्युत फेडरेशन की बैठक कल भोपाल में होगी
रतलाम | मप्र विद्युत कर्मचारी संघ फेडरेशन की प्रांतीय कार्यकारिणी की बैठक भोपाल स्थित बिजली परिसर गोविंदपुरा में 5 मार्च को होगी। प्रदेश की सभी कंपनियों के शीर्ष पदाधिकारी शामिल होंगे। प्रांतीय सचिव अरविंद सोनी, क्षेत्रीय सचिव सूर्यकांत उपाध्याय, वृत्त अध्यक्ष कमलेश कुमार दुबे, सोसायटी अध्यक्ष एसपी पाराशर, वृत्त सचिव कमल नयन लालन आदि शामिल होंगे। इसमें 7वें वेतन मान का भुगतान 1 जुलाई से करना, पेंशनरों को 7 प्रतिशत महंगाई भत्ते का एरियर आदि पर चर्चा की जाएगी। प्रांतीय सचिव अरविंद सोनी ने बताया बैठक में मप्र इंटक के प्रदेश अध्यक्ष आरडी त्रिपाठी व फेडरेशन के महामंत्री बीडी गौतम 2017 की कार्य योजना से अवगत कराएंगे।
hin_Deva hin_Deva